Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma Guinea-Bissaun tilanne (AKT-EU 2745/99/lop.)



Virallinen lehti nro 271 , 24/09/1999 s. 0054 - 0055



PÄÄTÖSLAUSELMA(1) Guinea-Bissaun tilanne Yhteinen edustajakokous, joka - kokoontui Strasbourgissa (Ranska) 29. maaliskuuta - 1. huhtikuuta 1999, - ottaa huomioon Länsi-Afrikan valtioiden talousyhteisön (ECOWAS) ulko- ja puolustusministerien neuvoston kokouksessa Abidjanissa 3. heinäkuuta 1998 annetut suositukset, - ottaa huomioon portugalinkielisten maiden yhteisön (CPLP) valtion ja hallitusten päämiesten kokouksessa Kap Verdessä 13.-17. heinäkuuta 1998 hyväksytyt Praian julistukset, - ottaa huomioon Abujan (Nigeria) rauhansopimuksen, jonka ovat allekirjoittaneet Guinea-Bissaun presidentti kenraali João Bernardo Vieira ja sotilasjuntan puolesta kenraali Ansumane Mané ja jonka perusteella on voitu jakaa ministerin paikat ja perustaa kansallisen yhtenäisyyden hallitus, A. on huolissaan Guinea-Bissaussa käytyjen taisteluiden tuhoisista vaikutuksista (infrastruktuurin hävitys ja erityisesti valtionhallinnon henkilöstön joukkopako maasta), B. on huolissaan vaikeissa oloissa elävien pakolaisten tilanteesta, C. ottaa huomioon Lomén (Togo) rauhansopimuksen, joka täydensi Abujan sopimusta ja jolla voitiin lopullisesti jakaa ministerinpaikat ja muodostaa joulukuussa 1998 kansallisen yhtenäisyyden hallitus Länsi-Afrikan valtioiden talousyhteisön (ECOWAS) suojeluksessa, D. ottaa huomioon, että Abujassa (Nigeria) solmitussa rauhansopimuksessa edellytetään vihollisuuksien välitöntä lopettamista, kansallisen yhtenäisyyden hallituksen perustamista ja valtakunnallisten vaalien järjestämistä, E. on huolissaan siitä, että taisteluihin osallistuu jatkuvasti ulkomaisia joukkoja, joita useat kansainväliset ihmisoikeusjärjestöt ovat syyttäneet siviiliväestöön kohdistuvista ihmisoikeusloukkauksista, F. onnittelee Euroopan komissiota sen päätöksestä antaa humanitaarista hätäapua, 1. kehottaa konfliktin osapuolia panemaan täytäntöön presidentti João Bernardo Vieiran ja kenraali Ansumane Manén 1. marraskuuta allekirjoittaman 1998 Abujan (Nigeria) sopimuksen; 2. kehottaa konfliktin osapuolia jatkamaan keskeytyksittä rauhanneuvotteluita rauhanomaisen ja kestävän ratkaisun löytämiseksi kriisiin niin, että oikeusvaltio palautetaan ja maan instituutiot saadaan jälleen toimintaan; 3. tukee CPLC:n kontaktiryhmän ja ECOWAS:n alaisuudessa tehtävää alueen maiden välitystyötä vuoropuhelun edistämiseksi konfliktin osapuolten välillä ja rauhanomaisen ratkaisun aikaansaamiseksi; 4. korostaa, että rauhanomaiseen ratkaisuun kuuluu kansallinen sovintoprosessi, jolla taataan Guinea-Bissaun itsenäisyyden ja alueellisen koskemattomuuden kunnioittaminen; 5. tuomitsee kaikkien ulkomaalaisten joukkojen epävakautta lisäävän roolin konfliktissa ja vaatii niiden välitöntä poisvetämistä, lukuunottamatta niitä, joiden läsnäolosta on päätetty ECOMOG:ssa osapuolten yhteisellä sopimuksella, edellytyksenä rauhansopimuksen täytäntöönpanolle ja uuden hallituksen virkaanastumiselle; 6. vaatii konfliktin molempia osapuolia noudattamaan kansainvälisen humanitaarisen oikeuden periaatteita ja olemaan käyttämättä lapsisotilaita sotatoimissa tai yksityisten sotajoukkojen muodostamisessa; 7. vaatii naapurimaita tekemään kaikkensa rauhan ja kansallisen sovun lujittamiseksi, jolloin ihmisten ja tavaroiden vapaa liikkuvuus voidaan palauttaa; 8. vaatii yhteispuheenjohtajiaan välittämään tämän päätöslauselman AKT-EU-neuvostolle, komissiolle Yhdistyneiden Kansakuntien, OAU:n, ECOWAS:in ja CPLC:n pääsihteereille sekä Guinea-Bissaun parlamentille. (1) Yhteinen edustajakokous hyväksynyt 1. huhtikuuta 1999 Strasbourgissa (Ranska).